
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse vastuvõtmist „Esimesse klassi mineva lapse toetuse   maksmise kord Narva linnas“ vastavalt lisatud Narva Linnavolikogu määruse eelnõule. 

2.  Volitada Narva Linnavalitsuse abilinnapead Tatjana Patsanovskajat kandma ette eelnimetatud küsimust Narva Linnavolikogu istungil.
  Eduard East 







  Linnapea                                                                        
                     Ants Liimets 

                                                                                                                   Linnasekretär                                    

EELNÕU

NARVA LINNAVOLIKOGU

MÄÄRUS

Esimesse klassi mineva lapse toetuse maksmise kord Narva linnas

Määrus kehtestatakse kohaliku omavalitsuse korralduse seaduse § 22 lõike 1 punkti 5 ning sotsiaalhoolekande seaduse  § 23 lõike 1 alusel.
§ 1. Üldsätted 

(1) Käesolev kord sätestab esimesse klassi mineva lapse toetuse (edaspidi toetus) maksmise tingimused ja korra Narva linnas.
(2) Esimesse klassi mineva lapse toetus on ühekordne toetus lapsele, kes läheb esimesse klassi ja kelle elukoht rahvastikuregistri andmetel on Narva linn.
(3) Toetuse maksmise eesmärgiks on lapse koolitee algusega seotud kulutuste osaline katmine.
(4) Toetuse suuruseks on 50 eurot lapse kohta.
(5) Toetus makstakse linna eelarves selleks ettenähtud vahenditest.

(6) Toetuse määramist ja maksmist korraldab ning maksmiseks linnaeelarvest eraldatud vahendite üle peab arvestust Narva linna Sotsiaalabiamet (edaspidi Sotsiaalabiamet).
§ 2. Toetuse taotlemine ja maksmine
(1) Toetust on õigus taotleda ühel lapse seaduslikul esindajal (edaspidi taotleja), kelle elukoht rahvastikuregistri andmetel on Narva linn.
(2) Toetuse saamiseks esitab taotleja Sotsiaalabiametile vormikohase taotluse (Lisa 1), mis esitatakse Sotsiaalabiametile koolimineku aastal alates 1. septembrist kuni                             30. septembrini.
(3) Sotsiaalabiametil on õigus nõuda taotlejalt täiendavaid andmeid ja dokumente.
(4) Sotsiaalabiamet kontrollib taotluses esitatud andmete õigsust ja vastavust toetuse saamise tingimustele ning asjaolu, kas taotluses nimetatud laps asub esimeses klassis õppima.
(5) Otsust toetuse määramise või mittemääramise kohta võtab vastu Sotsiaalabiameti direktor.
(6) Toetus makstakse hiljemalt 31. oktoobriks taotleja isiklikule pangaarvele.
§ 3. Rakendussätted
(1) Kinnitada taotluse vorm vastavalt määruse Lisale 1.

(2) Määrus jõustub seadusega sätestatud korras.
Tarmo Tammiste

Linnavolikogu esimees

Määruse “Esimesse klassi mineva lapse toetuse maksmise kord Narva linnas” lisa 1
Narva linna Sotsiaalabiametile

Esimesse klassi mineva lapse toetuse taotlus

Lapse  nimi___________________________________________________________________

Isikukood____________________________________________________________________

Elukoht______________________________________________________________________

Lapse seadusliku esindaja nimi____________________________________________________

Isikukood_____________________________________________________________________

Elukoht ______________________________________________________________________

Kontaktandmed ________________________________________________________________
Palun võimaldada mulle esimesse klassi mineva lapse toetust.
Toetus palun kanda________________________________________arvelduskontole   

                                                                                              (konto omaniku nimi)

nr __________________________ .
Kinnitan avalduses esitatud andmete õigsust. Annan nõusolekut minu isiklike andmete töötlemiseks toetuse määramisel kolmandate isikute poolt.  

Allkiri________________________                  Kuupäev_____________________
Õiend 
Narva Linnavolikogu määruse „Esimesse klassi mineva lapse toetuse maksmise kord Narva linnas“ eelnõu juurde

Sotsiaalhoolekande seaduse § 23 lõike 1 kohaselt võib linnavalitsus määrata ja maksta täiendavaid sotsiaaltoetusi kohaliku omavalitsuse eelarvest kohaliku omavalitsuse Volikogu kehtestatud tingimustel ja korras.
Vastavalt kohaliku omavalitsuse korralduse seaduse § 22 lõigele 1 punktile 5 kuulub toetuste andmise ja linna eelarvest finantseeritavate teenuste osutamise korra kehtestamine Volikogu pädevusse.

Narva linna 2015. aasta eelarves on ettenähtud 30 000 eurot toetuse väljamaksmiseks perekondadele, kes kasvatavad esmakordselt kooli minevaid lapsi. Toetuse väljamaksmiseks ettenähtud vahendite suurus oli kinnitatud arvestades seda, et 2014. aastal läks esimesse klassi Narva linnas 593 last. 
Selleks, et reguleerida esimesse klassi mineva lapse toetuse maksmist on vaja kinnitada vastavat korda, kus määratletakse toetuse taotlemise ja maksmise tingimusi. Vastavalt korra eelnõule, esimesse klassi mineva lapse toetus on ühekordne toetus lapsele, kes läheb esimesse klassi ja kelle elukoht rahvastikuregistri andmetel on Narva linn. Toetuse maksmise eesmärgiks on lapse koolitee algusega seotud kulutuste osaline katmine.
Eelnõu kohaselt makstakse esimesse klassi mineva lapse toetus Narva linna eelarves selleks ettenähtud vahenditest ning toetuse suuruseks on 50 eurot lapse kohta.
Arvestades ülaltoodud, taotleb Narva linna Sotsiaalabiamet „Esimesse klassi mineva lapse toetuse maksmise kord Narva linnas“ kinnitamist.

Tatjana Patsanovskaja
abilinnapea

direktori ülesannetes
A.Ivanov

